CELEX: C2007/297/50
Language: lv
Date: 2007-12-08 00:00:00
Title: Lieta C-468/07 P: Apelācija, ko 2007. gada 22. oktobrī ierosinājusi Coats Holdings Ltd un J&P Coats Ltd par Pirmās instances tiesas (otrā palāta) 2007. gada 12. septembra spriedumu lietā T-36/05 Coats Holdings Ltd un J&P Coats Ltd /Eiropas Kopienu Komisija

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/31
            
         Apelācija, ko 2007. gada 22. oktobrī ierosinājusi Coats Holdings Ltd un J&P Coats Ltd par Pirmās instances tiesas (otrā palāta) 2007. gada 12. septembra spriedumu lietā T-36/05 Coats Holdings Ltd un J&P Coats Ltd/Eiropas Kopienu Komisija
   (Lieta C-468/07 P)
   (2007/C 297/50)
   Tiesvedības valoda — angļu
   Lietas dalībnieki
   
      Apelācijas sūdzības iesniedzējas: Coats Holdings Ltd un J&P Coats Ltd (pārstāvji — W. Sibree un C. Jeffs, Solicitors)
   
      Otrs lietas dalībnieks: Eiropas Kopienu Komisija
   Apelācijas sūdzības iesniedzēju prasījums:
   
               —
            
            
               samazināt Coats uzlikto naudas sodu, i) ievērojot vienlīdzīgas attieksmes principu un ii) ņemot vērā lielu daļu Komisijas atzinumu, ko Pirmās instances tiesa atcēla un kas samazina pārkāpuma smagumu, bet pastiprina atbildību mīkstinošos apstākļus.
            
         Pamati un galvenie argumenti
   Apelācijas sūdzības iesniedzējas apgalvo, ka, atceļot Komisijas faktiskos atzinumus par 81. panta pārkāpumiem, izņemot vienu nesvarīgu atzinumu, un it īpaši atceļot Komisijas galveno atzinumu, ka Coats bija vienlīdz aktīva trīspusējās vienošanās dalībniece, Pirmās instances tiesa neesot piemērojusi vienlīdzīgas attieksmes principu un ir samazinājusi Coats uzliktā naudas soda apmēru tikai par 20 procentiem.
   Pakārtoti, apelācijas sūdzības iesniedzējas apgalvo, ka Pirmās instances tiesa, samazinot naudas sodu atbildību mīkstinošu apstākļu dēļ, nav ņēmusi vērā visus tās atceltā lēmuma faktus.